אריאלה לבנשטיין

אריאלה לבנשטיין (נולדה ב-5 ביולי 1940) היא פרופסור אמריטה בחוג לגרונטולוגיה של הפקולטה למדעי הרווחה והבריאות באוניברסיטת חיפה ולשעבר נשיאת המכללה האקדמית עמק יזרעאל. כלת פרס ישראל בתחום חקר העבודה הסוציאלית וחקר הקרימינולוגיה לשנת תשפ"א.

ביוגרפיה
לבנשטיין נולדה לשרה ובנימין טטרסקי היא בעלת תואר שני במנהל ציבורי מאוניברסיטת ניו יורק. בשנת 1980 קיבלה תואר דוקטור בסוציולוגיה מהאוניברסיטה העברית בירושלים, על עבודה שכותרתה "דפוסי התמודדות של משפחות אסירים במצבי מעבר : תוצאות אישיות וחברתיות".

בשנות ה-70 הצטרפה כמרצה לסגל האקדמי של בית הספר לעבודה סוציאלית של אוניברסיטת חיפה, והתקדמה לדרגת פרופסור מן המניין. היא הקימה באוניברסיטה את המרכז לחקר ולימוד הזקנה ואת החוג לגרונטולוגיה. לאחר פרישתה כפרופסור אמריטה כיהנה, בשנים 2013–2016, כנשיאת המכללה האקדמית עמק יזרעאל.

בשנת 2008 הוענק לה פרס רוזלי וולף מהאגודה הבין לאומית למניעת הזנחה והתעללות בזקנים. הוענק לה גם פרס מפעל חיים מטעם האגודה הישראלית לגרונטולוגיה, והיא עמית כבוד של האגודה האמריקאית לגרונטולוגיה.

בשנת 2021 הוכרזה ככלת פרס ישראל בחקר העבודה הסוציאלית והקרימינולוגיה. בנימוקי ועדת הפרס נאמר:
"פרופ' לבנשטיין היא דמות ייחודית המשלבת ידע בעבודה סוציאלית, קרימינולוגיה וגרונטולוגיה. פרופ' לבנשטיין הייתה חלוצה בחקר הזיקנה לאחר שזיהתה כבר לפני עשרות שנים את אחד האתגרים של המאה ה-21 והוא התמודדות אוכלוסיית הגיל השלישי והאוכלוסייה הכללית בכלל עם העלייה בתוחלת החיים. היא הייתה חלוצה בעריכת מחקרים מדעיים בהקשרים חברתיים של איכות חיי הזקנים ומשפחותיהם בחברה, ובסוגיית התעללות והזנחת זקנים. יחסים בינדוריים במשפחה והדרת זקנים."

חיים אישיים
נשואה לעמי לבנשטיין ולזוג 3 ילדים, ו10 נכדים.

קישורים חיצוניים

 פרופ' אריאלה לבנשטיין, באתר פרס ישראל
 Ariela Lowenstein, Israel, National Initiative for the Care of the Elderly 
 אריאלה לבנשטיין באתר  Researchgate

הערות שוליים

סוציולוגים ישראלים
בוגרות אוניברסיטת ניו יורק
בוגרי אוניברסיטת ניו יורק
בעלות תואר דוקטור מהאוניברסיטה העברית בירושלים
בעלי תואר דוקטור מהאוניברסיטה העברית בירושלים
סגל אוניברסיטת חיפה: מדעי הרווחה והבריאות
זוכות פרס ישראל
סגל המכללה האקדמית עמק יזרעאל
נשיאי מכללות בישראל
ישראליות זוכות פרסים: מדע וטכנולוגיה
זוכי פרס ישראל
זוכי פרס ישראל לקרימינולוגיה
זוכי פרס ישראל לשנת 2021
ישראליות שנולדו ב-1940
ישראלים שנולדו ב-1940